**Ադել Ջերգենս** (անգլ.՝ Adele Jergens, նոյեմբերի 26, 1917(1917-11-26), Բրուքլին, Նյու Յորք, Նյու Յորք, ԱՄՆ - նոյեմբերի 22, 2002(2002-11-22), Կամարիլյո, Վենտուրա շրջան, Կալիֆոռնիա, ԱՄՆ), ամերիկացի դերասանուհի և պարուհի։

Կենսագրություն
--------------

Ծնվել է Բրուքլինում, Նյու Յորք։ Առաջինը անգամ հանրության առաջ հանդես է եկել 1930-ական թվականներին, երբ 1939 թվականին Նյու Յորքում Համաշխարհային ցուցահանդեսի ժամանակ ճանաչվել է «Ամենահիասքանչ միսս աշխարհ»։ 1940-ական թվականների սկզբին Ջերգենսը աշխատել է «Ռոքեթս» պարային թատերախմբում և Նյու Յորքի լավագույն պարուհիներից մեկն է ճանաչվել։

Որպես մոդել և պարուհի մի քանի տարի աշխատելուց հետո նրան հաջողվել է մտնել Հոլիվուդ և 1944 թվականին «Columbia Pictures»-ի հետ պայմանագիր է ստորագրել, մուգ թխահերից նա պլատինե շիկահեր է դարձել։ Իր կինոկարիերան սկսել է «Սև նետ» ֆիլմում դեր կատարելուց հետո (1944), որից հետո հաջորդել են «Երկնքից երկիր» (1947), «Մութ անցյալը» (1948), «Խմբերգչուհիներ» (1948), «Կատաղության ձայնը» (1950) և «Ճանապարհորդող վաճառուհին» (1950) ֆիլմերի նկարահանումնները։

1949 թվականին «Մոնտե Քրիստոյի գանձերը» նուարի նկարահանման ժամանակ Ջերգենսը ճանոթացել է իր ապագա ամուսնու՝ դերասան Գլեն Լանգանի հետ, որի հետ նույն տարում ամուսնացել է։ 1952 թվականին ծնվել է նրանց որդին՝ Թրեյսի Լանգանը, որը ծնողների պես ևս դերասան է դարձել։

1950-ական թվականներին Ջերգենսը շարունակել է նկարահանվել ինչպես կինոյում («Կատաղության ձայնը», «Էբբոթ և Կոստելլոն հանդիպում են անտեսանելի մարդու», «Այն օրը, երբ եկավ երկիր վերջը»), այնպես էլ հեռուստատեսությունում («Ջորջ Բյորնսի և Գրեյսի Ալլենի շոուն», «Տեղ ազատեք հայրիկի համար», «Հաջողություն զինվորներ»), 1956 թվականին ավարտել է իր կարիերան։

1991 թվականին ամուսինը՝ Գլեն Լանգանը, մահացել է լիմֆոմայից, իսկ 2001 թվականին քաղցկեղից մահացել է նրա միակ տղան։

Տղայի մահը վատ է անդրադարձել դերասանուհու առողջության վրա, և մեկ տարի անցած մահացել է թոքաբորբից, չորս օրից պետք է լրանարար նրա 85 տարին։ ԱՄՆ-ի կինոարտադրության մեջ իր ունեցած ներդրման համար Հոլիվուդյան փառքի ծառուղում պարգևատրվել է աստղով։

Ծանոթագրություններ
------------------

* Տեսաձայնային նյութեր Վիքիպահեստում

1. 1 2 3 4  *Bibliothèque nationale de France* data.bnf.fr (ֆր.): տվյալների բաց շտեմարան — 2011.
2. 1 2 3 4  Discogs — 2000.
3. 1 2  Hal Erickson. «Adele Jergens - Biography, Movie Highlights and Photos». *AllMovie*. Արխիվացված օրիգինալից 2016 թ․ օգոստոսի 14-ին. Վերցված է 2017 թ․ դեկտեմբերի 17-ին.
4. ↑  «Adele Jergens, 84; Blond Bombshell in Many Films». *latimes.com*. Արխիվացված օրիգինալից 2017 թ․ հունիսի 30-ին. Վերցված է 2017 թ․ դեկտեմբերի 17-ին.
5. ↑  Ronald Bergan. «Obituary: Adele Jergens». *the Guardian*. Արխիվացված օրիգինալից 2016 թ․ սեպտեմբերի 21-ին. Վերցված է 2017 թ․ դեկտեմբերի 17-ին.
6. 1 2  «Adele Jergens at Brian's Drive-In Theater». *briansdriveintheater.com*. Արխիվացված օրիգինալից 2015 թ․ հունիսի 27-ին.
7. ↑  «Adele Jergens - The Private Life and Times of Adele Jergens». *glamourgirlsofthesilverscreen.com*. Արխիվացված օրիգինալից 2015 թ․ սեպտեմբերի 24-ին.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · ČSFD · Discogs · Internet Broadway Database · Internet Movie Database · ԿինոՊոիսկ · MusicBrainz · Find A Grave |
|  |
| Բառարաններ և հանրագիտարաններ | Notable Names Database |
|  |
| 

|  Չափորոշչային վերահսկողություն |
| --- |
|  |
| BIBSYS: 1483107589893 · BNF: 14684854h · GND: 1164407171 · ISNI: 0000000030478110 · LCCN: n95003324 · SUDOC: 143764810 · VIAF: 17486903 · WorldCat VIAF: 17486903 |

 |

 |